Փորձերի ընթացքում հաճախ էի հիշում «Ջազում միայն աղջիկներն են» ֆիլմը: Այդ ֆիլմում կնոջ հագուստներ հագած տղամարդը հաճախ էր կրկնում «ես կին եմ» արտահայտությունը: Իսկ ես պետք է կրկնեի հակառակը՝ «ես տղամարդ եմ»: Այդպես ահա գլխովի մտա խաղի մեջ: Առհասարակ, ես հաճախ եմ յուրացնում իմ խաղացած դերերի որոշ հատկանիշներ: Եվ այս անգամ իմ մեջ կարծես թե տղամարդկային որոշ կեցվածք մնաց: Չէ՞ որ կարևոր է ամեն մանրուքը: Հանդիսատեսը հիմար չէ… խաղացածդ դերն այն աստիճան ճշմարտամոտ ու համոզիչ պետք է լինի, որ նա քեզ հավատա: Սակայն չափն անցնելն էլ պետք չէ, քանի որ բնականն ավելի պակաս կարևոր չէ: